En politiassistent ville spørge en 20-årig mistænkelig mand, hvad han havde gang i. Den 20-årige sendte peberspray i ansigtet på betjenten. Hans eftersøgte kammerat blev også senere anholdt.

Annonce

Østjyllands Politi fremstiller onsdag i Retten i Aarhus en 20-årig mand uden fast bopæl for kvalificeret vold. Manden blev tirsdag anholdt sammen med en anden 20-årig mand fra Hørning, efter de på Majvej i Aarhus Vest kiggede sig omkring ved nogle villaer, hvor de lurede ind ad vinduerne. En politiassistent ville spørge, hvad de havde gang i - men fik peberspray i ansigtet.

Naboer fandt omkring middagstid de to mænds tilstedeværelse mistænklig, og det samme gjorde den forbipasserende politiassistent.

I forbindelse med, at politiassistenten tog fotos af de to mænd, kom den ene, der fremstilles, hen mod politiassistenten og sprøjtede peberspray i ansigtet på ham. Han sagde samtidig, at han skulle aflevere sit kamera.

Begge gerningsmænd blev kort efter anholdt. Den 20-årige, der fremstilles, sigtes for forsøg på indbrud, kvalificeret vold (brug af peberspray), våbenlovsovertrædelse (besiddelse af peberspray) og vidnetrusler, idet han truede politiassistenten, inden han udsatte ham for peberspray.

Den anden 20-årige anholdte var eftersøgt til afsoning, hvorfor han allerede i går blev sendt direkte til afsoning.